מס משקאות ממותקים

משקאות ממותקים
מס משקאות ממותקים, מס משקאות או מס סוכר הוא מס שנועד להפחית את צריכת המשקאות הממותקים. משקאות הכלולים במס זה כוללים לרוב משקאות קלים ומשקאות אנרגיה. התערבות מדינתית זו נעשית בדרך כלל כמאמץ להפחית תחלואה בסוכרת בקרב האוכלוסייה ואת ההשפעות הבריאותיות הקשורות לצריכת סוכר בעודף. קיימות ראיות כלכליות ורפואיות תומכות ביתרונות של מס זה.<ref name=":0"></ref><ref name=":1"></ref><ref name=":2"></ref>

במדינות רבות מהווה מס משקאות ממותקים עניין לדיון ציבורי. יצרני משקאות ותעשיינים מתנגדים לו לעיתים קרובות מחשש לפגיעה בהכנסותיהם, ואילו איגודי רפואה לאומיים וארגון הבריאות העולמי מקדמים את המס כדוגמה למיסוי פיגובאני, שמטרתו להרתיע מפני תזונה לא בריאה ולקזז הוצאות שהמדינה נוטלת על עצמה בעקבות ההשפעות הבריאותיות השליליות הרבות, כדוגמת סוכרת והשמנת יתר.

ביולי 2024 התפרסם מחקר מדעי שהוכיח כי מס הסוכר שהוכרז בבריטניה בשנת 2016 ונכנס לתוקפו בשנת 2018 הוביל תוך שנה לירידה דרסטית בצריכת הסוכר ממשקאות ממותקים, ירידה של כ-50% אצל ילדים ושל כ-30% אצל מבוגרים.

== אופן המיסוי==
מסי סוכר במדינות שונות כוללים מיסוי בשלב הייצור ובשלב הרכישה.
* מיסוי בשלב הייצור כולל מסי יבוא או יצוא על סוכר או על מרכיבים אחרים לפני עיבודם ומיסים מקומיים או אזוריים. העלאת מיסים על הסוכר במוצרים הממותקים הוצעו כדי לגרום לחברות לתכנן מחדש את המוצרים שלהן, על מנת לשמור על עלויות צרכניות סבירות על ידי הפחתת השימוש במרכיב הממוסה (בדרך כלל סוכר) במוצר שלהן.
* מיסוי בשלב הרכישה משולם על ידי הצרכן בעת הרכישה ונגבה על ידי הממשלה מהמוכר.

רוב המיסים על משקאות ממותקים נקבעים באופן נפחי (כלומר, בשיעור קבוע ליחידת נפח של המוצר), ורק שלושה מיסי סוכר ברחבי העולם הם פרופורציונליים לתכולת הסוכר.

== טיעונים נגד מס משקאות ממותקים ==

* הקריטריונים לגבי המשקאות החייבים במס עשויים שלא לכלול תחליפים כמו מיצי פירות, הכוללים כמות זהה של סוכר.
* המס פוגע בעניים, שמחירים גבוהים מצמצמים משמעותית את הכנסתם הפנויה.
* סכום המס אינו מגיע למשרד הבריאות, אלא משמש כאמצעי להגדלת הכנסות הממשלה.
* קניות חוצות גבולות יכולות לשמש דרך לצרכנים להימנע מתשלום המס שכן הם יקנו משקאות ממותקים מאזורים שבהם אינם מחויבים במס.<ref name="Silano, Marco 2017">Silano, Marco, and Carlo Agostoni. "To Tax Or Not To Tax Sugary Drinks? This Is The Question". Journal of Pediatric Gastroenterology and Nutrition (2017): 1. Web.</ref>

== השפעת המס ==
סקירה שיטתית ומטא-אנליזה שנערכה ב-2022 ובדקה מאמרים שבחנו את ההשפעה של מס על משקאות ממותקים העלתה כי הביקוש למשקאות ממותקים רגיש למחירם ונמצאה ירידה ממוצעת של 15% במכירות בעקבות הטלת המס.<ref name=":1" /> בסקירה ומטא-אנליזה שנערכה ב-2019 נמצא כי מס בשיעור 10% גרם לירידה בצריכת משקאות ממותקים בשיעור דומה.<ref name=":0" /> על פי ארגון הבריאות העולמי מיסוי המשקאות הממותקים הוכח כדרך יעילה לצמצום צריכת סוכר.<ref name=":2" /> מחקרים שונים הראו קשר בין מס על משקאות ממותקים וירידה במשקל הגוף.<ref></ref><ref></ref>

== בישראל ==
ב-1 בינואר 2022 נכנס לתוקפו בישראל מס משקאות ממותקים (באמצעות צו של שר האוצר להטלת מס קנייה). חברות המשקאות קיבלו פטור על המלאי המצוי ברשותן, אך רשתות השיווק העלו מחירי המשקאות הממותקים כבר בתחילתו. הטלת המס העלתה את מחירי בקבוקי המשקאות המשפחתיים עד לכ-9 שקלים ל-1.5 ליטר משקה ברשתות המסחר הגדולות. על פי מחקר של בנק ישראל הטלת המס על משקאות ממותקים הביאה לירידה כמותית בנפח הרכישות שלהם. ניתוח של התאחדות התעשיינים הראה ירידה במכירות של משקאות ממותקים של 8%. המס הכניס למדינה כ-800 מיליון שקל תוך שנה, הרבה יותר ממה שציפו באוצר<ref name=":3" />.

בשנת 2023 דרשו מפלגות ש"ס ויהדות התורה בהסכמים הקואליציוניים לבטל את המס, זאת על אף, שהציבור החרדי רוכש שתייה מתוקה בשיעור של 79% לעומת 51% באוכלוסייה הכללית והסיכוי של צעיר חרדי לחלות בסוכרת גבוה פי 1.5 ביחס לצעיר שאינו חרדי. שר האוצר, בצלאל סמוטריץ', נענה לדרישת המפלגות החרדיות וביטל את המס. מומחי בריאות הציבור מתחו ביקורת על החלטה לביטול המס וטענו שהיא תעלה בחיי אדם. בדיון בנושא שנערך בבג"ץ אישר בא כח משרד האוצר כי במשרד ערים לנזק הבריאותי של צריכת משקאות ממותקים, ברקע ההחלטה שנלקחה על ידי השר סמוטריץ' לבטל את המס בניגוד לעמדת המומחים.

בדצמבר 2023 לאור הגרעון התקציבי הגדל עם פרוץ מלחמת חרבות הברזל, הודיע משרד האוצר כי הצו יוחזר בחלקו. בהודעה לתקשורת אמרו כי "מניתוח ראשוני של נתוני הצריכה בפועל על ידי גורמי המקצוע במשרד האוצר עולה כי מאז ביטול המס חלה עלייה משמעותית ברכישת משקאות ממותקים, זאת לאחר שבתקופה המקבילה בשנת 2022 בה הוטל מיסוי, חלה ירידה בצריכת המשקאות. עלייה חדה יותר נרשמה בקרב המשקאות במיסוי הגבוה, ובהתאם בשנת 2022 ניכרת ירידה משמעותית ביותר בצריכתם".

במרץ 2023 למרות הנתונים הבריאותיים והכלכליים לטובת יישום המס, שר האוצר סמוטריץ' חזר בו וביטל בפעם השנייה את הצו. במאי 2024 התקיים דיון בבג"ץ בעתירה שהגישו חנוך ברקת והפורום הישראלי לתזונה בת קיימא נגד ביטול מס הסוכר לפי החלטת שר האוצר. בדיון הצהיר עו"ד רועי שויקה, בא כוח שר האוצר בצלאל סמוטריץ' כי: "אין מחלוקת ששתייה ממותקת מזיקה לבריאות". על זאת שאל השופט את נציגי האוצר: "השר קיבל את ההחלטה. מאיזה טעמים ועל סמך מה? זה קצת מטריד במקרה שאתם אומרים משיקולי בריאות ומשיקולי כלכלה צריך להטיל את המס הזה, אבל לשר לא בא אז אל תתערבו".

== המס במדינות שונות ==
85 מדינות בעולם ובתוכן ישראל הטילו מיסוי על משקאות ממותקים.
מפה של מדינות עם מיסי משקאות ממותקים בפריסה ארצית (אוגוסט 2022)

=== אוסטרליה ===
מועצת המשקאות האוסטרלית הצהירה ביוני 2018 כי התעשייה האוסטרלית תפחית את תכולת הסוכר ב-10% עד 2020, ובעוד 10% עד 2025. הצהרה זו נתפסה כניסיון להדוף מס סוכר. לא היו תוכניות להפחית את תכולת הסוכר במשקאות עתירי הסוכר. התוכנית היא בעיקר להגביר את הצריכה של משקאות דלי סוכר או ללא סוכר. מכירות המשקאות התוססים של קוקה קולה אמטיל ירדו ב-8.1% משנת 2016 עד לשנת 2018. עם זאת האיגוד הרפואי האוסטרלי ממשיך להמליץ על מס סוכר.

=== בחריין ===
בבחריין יש מס משקאות ממותקים מאז 2017.

=== ברוניי ===
מס של 0.29 דולר אמריקאי לליטר מאז אפריל 2017.

=== הממלכה המאוחדת ===
בריטניה הטילה את המס ב-2018.

=== קנדה ===
בשנת 2020, מחוז קולומביה הבריטית הפסיק לפטור משקאות מוגזים ממס מכירה פרובינציאלי של 7% עבור מוצרי מכולת. עדיין מיצי פירות ומשקאות מוגזים לא ממותקים פטורים מהמס. המדד הוצג על סמך המלצות בריאות לטיפול בהשמנת יתר של צעירים.<ref></ref><ref></ref>

במאי 2021 הכריזו מחוז ניופאונדלנד ולברדור על מס של 20 סנט לליטר עבור משקאות ממותקים בסוכר.<ref></ref> מס זה יושם ב-1 בספטמבר 2022.<ref></ref>

=== צ'ילה ===
בשנת 2014 הוחלט על העלאת המס על משקאות ממותקים, והפחתת המס על משקאות דלי סוכר. שיעור המס הועלה מ-13 אחוזים ל-18 אחוזים עבור משקאות המכילים 6.25 גרם תוספת סוכר ל-100 מ"ל. לעומת זאת, שיעור המס על משקאות דלי סוכר ירד ל-10%. שינוי שהוביל לירידה של 21.6% בצריכת משקאות ממותקים.<ref></ref>

=== קולומביה ===
בקולומביה הועלתה הצעה בשנת 2016 לקביעת מס של 20% על המשקאות הממותקים, ההצעה נדחתה על ידי בית המחוקקים הקולומביאני למרות התמיכה הפופולרית בה.<ref></ref>

=== דנמרק ===
מפגינים בשנת 1919 קוראים להפסיק את מס הסודה.
בדנמרק החלו מס על הסודה כבר בתחילת המאה ה-20, כנגד החלטה זו היו הפגנות ודיונים רבים. בשנת 2013 הצהירה הממשלה כי המס יבוטל על מנת ליצור עוד מקומות עבודה ולעזור לכלכלה המקומית.<ref></ref>

מבקרי המס טענו שהמיסים לא יעילים במיוחד. כדי להימנע ממסי הסוכר, קמעונאים מקומיים התלוננו שהדנים פשוט נסעו לשוודיה ולגרמניה, שם המחירים היו נמוכים יותר.<ref></ref> דנמרק ביטלה את המס על משקאות קלים ב-2014.

=== פינלנד ===
מס סוכר הונהג בפינלנד החל משנת 1940.<ref></ref>

=== צרפת ===
צרפת הייתה הראשונה שהציגה מס ממוקד על משקאות ממותקים לא אלכוהוליים ברמה הלאומית כבר בשנת 2012.<ref name="Capacci"></ref> המס, שעומד על 0.0716 אירו לליטר, חל הן על משקאות קלים רגילים והן על משקאות דיאטטיים, מים מינרליים בטעמים ומיצי פירות בתוספת סוכר, אך אינו חל על מים מינרליים ומיצי פירות 100% (כאלה ללא תוספת סוכר).<ref name="Capacci" />

מאמר משנת 2019 שפורסם בכתב העת "PLoS ONE" העריך את השפעות המחיר והצריכה של המס בצרפת. מסקנת המחקר: "העדויות לגבי תגובות הצרכנים הן מעורבות ולא חזקות. הנתונים מצביעים לכל היותר על הפחתה קטנה מאוד ברכישת משקאות קלים (כחצי ליטר לנפש לשנה), השפעה שתהיה עקבית עם שיעור המס הנמוך. אנו מוצאים עדויות מרמזות לתגובה גדולה יותר על ידי תת-המדגם של קונים כבדים. נראה שמיצי פירות ומים לא הושפעו מהמס."<ref name="Capacci" />

=== הונגריה ===
המס בהונגריה נכנס לתוקף בספטמבר 2011, הוא מס של 4 אחוזים<ref></ref> על מזון ומשקאות המכילים כמויות גדולות של סוכר ומלח, כגון משקאות קלים, ממתקים, חטיפים מלוחים, תבלינים וריבות פירות.<ref name="editor" /> על פי נתוני המדינה בשנת 2016, המס הביא להפחתה של 22% בצריכת משקאות אנרגיה ו-19% מהאנשים הפחיתו את צריכת המשקאות הקלים הממותקים.<ref name="editor"></ref>

=== הודו ===
בהודו יש מס של 40% על סודה ממותקת החל מ-1 ביולי 2017.<ref></ref>

=== אירלנד ===
באירלנד מס סוכר הוכנס ב-1 במאי 2018. המס מוסיף 30 סנט לליטר למחיר של משקאות ממותקים פופולריים המכילים יותר מ-8 גרם סוכר ל-100 מ"ל.<ref></ref>

=== איטליה ===
בשנת 2018 העבירו מספר נציגים רפואיים מכתב רשמי לשרת הבריאות ג'וליה גרילו ובו הצעה להעלות מס של 20% על משקאות ממותקים.<ref></ref> בספטמבר 2019 הזכיר ראש הממשלה ג'וזפה קונטה בנאום פומבי את הרעיון להנהיג מס "על משקאות מוגזים" (ולא ציין אם הוא מתייחס רק למשקאות ממותקים), והתייחס אליו כ"מעשי".<ref></ref>

בסוף 2019 אושרה רשמית הצעת מס על צריכת משקאות קלים ממותקים. תחילתו הרשמית נדחתה אז ל-1 בינואר 2022.<ref></ref> התאחדות יצרני המשקאות והמשקאות הקלים חידשה את התנגדותה להצעה, והעריכה כי תהיה לכך השפעה של התכווצות השוק בשיעור של 16%.<ref></ref>

=== מלזיה ===
במלזיה יש מס משקאות ממותקים שיושם ב-1 ביולי 2019.<ref></ref>

=== מקסיקו ===
בספטמבר 2013, נשיא מקסיקו אנריקה פניה נייטו, הציע מס של 10% על כל המשקאות הקלים, במיוחד משקאות מוגזים,<ref name="Aplauden impuesto de 10% a refrescos."></ref><ref name="Fizzing with rage"></ref> מתוך כוונה לצמצם את מספר החולים בסוכרת, מחלות לב וכלי דם אחרות במקסיקו, בה יש את אחד מהשיעורים הגבוהים בעולם של השמנת יתר.<ref name="Crece la obesidad morbida o de grado 3 en México"></ref>

על פי נתוני ממשלת מקסיקו, בשנת 2011, הטיפול בכל חולה עם סוכרת עלה למערכת הבריאות הציבורית המקסיקנית בסביבות 708 דולר לשנה, עם עלות כוללת של 778,427,475 דולר בכל שנת 2010.<ref name="Cada paciente con diabetes le cuesta 708 dólares al año a México"></ref>

בספטמבר 2013, חברות משקאות במקסיקו החלו בקמפיין תקשורתי כדי למנוע את אישור מס הסודה בשיעור 10%. הם טענו שצעד כזה לא יעזור להפחית את ההשמנה במקסיקו וישאיר מאות מקסיקנים העובדים בתעשיית קני הסוכר חסרי עבודה.<ref name="Industriales y productores cañeros rechazan IVA a refrescos."></ref> הם גם האשימו בפומבי את ראש עיריית ניו יורק מייקל בלומברג<ref name="Mexico's Soda companies fear junk-food tax"></ref> בדחיפת הצעת החוק השנויה במחלוקת מחוץ למדינה. בסוף אוקטובר 2013, הסנאט המקסיקני אישר את המס יחד עם מס של 5% על ג'אנק פוד.<ref name="Aprueba Senado en lo general esquema de impuestos 2014"></ref>

=== הולנד ===
הולנד תכננה ליישם מס סוכר החל מדצמבר 2021.<ref></ref>

=== נורווגיה ===
בנורווגיה יש מס סוכר כללי על מוצרי סוכר מזוקקים מאז 1922, שהונהג כדי להגביר את ההכנסה של המדינה במקום להפחית את צריכת הסוכר.<ref>
</ref> מאז הופרדו משקאות לא אלכוהוליים מהמס הכללי, ובשנת 2017 נקבע המס על משקאות ממותקים ל-3.34 קרונות לליטר.<ref></ref>

בינואר 2018, ממשלת נורווגיה העלתה את גובה מס הסוכר ב-83% עבור מוצרים מוכנים לאכילה המכילים סוכר, וב-42% עבור משקאות. מס הסוכר לליטר הועמד ל-4.75 קרונות, והוא חל על משקאות ממותקים באופן טבעי או מלאכותי.<ref></ref>

=== עומאן ===
בעומאן יש מס סוכר מאז יוני 2019.

=== פרו ===
בפרו קיים מס סוכר של 25% מאז מאי 2018.<ref></ref>

=== פולין ===
בפולין החילה מס סוכר על משקאות קלים ואנרגיה בינואר 2021.<ref></ref> ממחקר שנעשה במדינה עלה כי לאחר כניסתו מחירי המשקאות הקלים עלו ב-36% והצריכה ירדה ב-20%.

=== פורטוגל ===
בפורטוגל החילה מס משקאות ממותקים ב-2017. החוק כולל מס על מזונות עם נתרן גבוה.<ref></ref>

=== קטר ===
בקטר יש מס על משקאות ממותקים מאז ינואר 2019.<ref name="foodnavigator-asia.com"></ref>

=== ערב הסעודית ===
בערב הסעודית יש מס סוכר של 50% רק על משקאות קלים ואנרגיה מאז 10 ביוני 2017, ומאז 1 בדצמבר 2019 אותו אחוז מס חל על כל המשקאות הממותקים.<ref></ref><ref>[http://saudigazette.com.sa/article/583496 Sugary drinks to be costlier from 1 Dec.] Saudi Gazette Retrieved 27 November 2019.</ref>

=== סינגפור ===
במהלך עצרת היום הלאומי של סינגפור ב-2017, ראש הממשלה לי הסיין לונג דיבר ארוכות על חשיבות המלחמה בסוכרת. הוא אמר, "אם אתה שותה משקאות קלים כל יום, אתה מעמיס על הגוף שלך סוכר, ומעלה משמעותית את הסיכון שלך לסוכרת. הילדים שלנו נמצאים בסיכון הגבוה ביותר מכיוון שמשקאות קלים הם חלק מאורח החיים שלהם."<ref></ref>

ב-4 בדצמבר 2018, משרד הבריאות הסינגפורי החל בהתייעצות כדי לקבל משוב מהציבור על ארבעה צעדים מוצעים למלחמה בסוכרת, כולל איסור על משקאות עתירי סוכר ויישום מס סוכר.<ref></ref><ref></ref><ref></ref>

ב-10 באוקטובר 2019 בחר משרד הבריאות הסינגפורי לאסור פרסומות של משקאות בעלי תכולת סוכר גבוהה. דבר זה הופך את סינגפור למדינה הראשונה בעולם שעושה זאת. בנוסף לכל משקה מודבקת תווית המסווגת את המשקאות כ"בריאים", "נייטרליים", "לא בריאים" וייקחו בחשבון בין היתר את כמות הסוכר והשומן הרווי הכלולות במשקאות.<ref></ref><ref></ref>

=== דרום אפריקה ===
מס משקאות ממותקים הוצע בתקציב ממשלת דרום אפריקה לשנת 2016. לאחר מכן הציגה הממשלה מס סוכר ב-1 באפריל 2018. ההיטל נקבע עבור כל גרם מעל 4 גרם ל-100 מ"ל משקה ממותק. ההיטל אינו כולל מיצי פירות.<ref></ref>

=== תאילנד ===
בתאילנד מס על סוכר קיים מאז אוקטובר 2017.<ref></ref>

=== איחוד האמירויות הערביות ===
באוקטובר 2017, איחוד האמירויות הערביות הנהיגה מס של 50% על משקאות קלים ומס של 100% על משקאות אנרגיה, כדי לבלום צריכה לא בריאה של משקאות ממותקים שעלולה להוביל לסוכרת.

יחד עם מיסים אלו הוסיפה הממשלה מס של 100% על סיגריות.<ref>[http://www.businessinsider.com/uae-dubai-sugar-diabetes-tax-soda-energy-drinks-tobacco-2017-10 UAE imposes 'sin' tax on soda, tobacco, and energy drinks] Business Insider 3 October 2017</ref> החל מ-1 בינואר 2020, איחוד האמירויות הטילה מס על כל המוצרים המכילים סוכר או ממתיקים מלאכותיים.<ref></ref>

=== מדינות איים וטריטוריות שונות ===
מדינות האיים והטריטוריות הצליחו להעביר את מיסי הסודה. כמו עם מיסי טבק, קהילות קטנות יותר הן לרוב הראשונות להעביר סוג חדש של מס.<ref></ref>

==== ברבדוס ====
ברבדוס העבירה מס סודה בספטמבר 2015,<ref></ref> הוחל כמס בלו של 10%.

==== דומיניקה ====
לדומיניקה יש מס סוכר מאז 2015.

==== פיג'י ====
בפיג'י יש מס יבוא ומס בלו על סודה.

==== פולינזיה הצרפתית ====
פולינזיה הצרפתית הטילה מיסים על משקאות קלים בשנת 2002.

==== מאוריציוס ====
מאוריציוס הטילה מס על הסודה בשנת 2013.<ref></ref>

==== נאורו ====
נאורו יישמה מס סודה בשנת 2007.

==== סמואה ====
סמואה העבירה מס על סודה ב-1984.

==== סנט הלנה ====
במרץ 2014 הודיעה ממשלת האי סנט הלנה, בדרום האוקיינוס האטלנטי, כי תנהיג מכס יבוא נוסף של 75 פני לליטר על משקאות מוגזים ממותקים בסוכר עם יותר מ-15 גרם סוכר לליטר.<ref name="St Helena Government 2014 Budget"></ref>

המדד הוצג במאי 2014 כחלק ממספר צעדים להתמודדות עם השמנת יתר באי והשכיחות הגבוהה כתוצאה מכך של סוכרת מסוג 2.

==== טונגה ====
בטונגה יש מס על סודה.<ref></ref>

== ראו גם ==
* מס פיגוביאני

==קישורים חיצוניים==

== הערות שוליים==

קטגוריה:שמנות והזנות יתר
קטגוריה:משקאות קלים
קטגוריה:בריאות הציבור
קטגוריה:סוכרת
קטגוריה:מיסים